OzLabs/hebrew-wiki-articles huggingface dataset:
לואי הראשון, נסיך מונקו

לואי הראשון, נסיך מונקו היה נסיך מונקו בין השנים 1662–1701.

== ביוגרפיה ==
לואי גרימלדי היה בנם של הנסיך הרקול ממונקו ומריה אורליה ספינולה.

בשנת 1662 ירש לואי את סבו הונורה השני כנסיך מונקו. בשנת 1666 הבחין את עצמו בקרב ארבעת הימים בין ציי האנגלים וההולנדים. ב־5 ביולי 1668 הוא נתן את השבועה למלך לואי הארבעה עשר, מלך צרפת בפרלמנט בגלל היותו דוכס ולנטינוג'ו כפר צרפת. הוא הפך לאביר ממסדרי המלוכה הצרפתיים ב־31 בדצמבר 1688.

בשנת 1699 שלח לואי ה-14 את לואי לרומא כשגריר יוצא דופן. שם ב-19 בדצמבר הוא נתן את עיטורי מסדר רוח הקודש לג'יימס לואי ולאלכסנדר בנדיקט סובייסקי, שני בניו של המלך יאן השלישי, מלך פולין. לואי נשאר ברומא, שם נפטר. שרידיו הועברו חזרה למונקו.

== משפחתו ==
לואי התחתן עם קתרין שארלוט דה גרמונט, בתו של המרשל אנטואן השלישי דה גרמונט, ב־30 במרץ 1660 בפאו.

נולדו להם שישה ילדים:
*אנטואן גרימלדי (1661–1731), ממשיך דרכו.
*מריה תרזה קרלוטה גרימאלדי (14 ביוני 1662 - 1738), נזירה של Visitandine במונקו.
*אנה היפוליטה גרימאלדי (1667 - 23 ביולי 1700), נשואה (1696) ז'אק דה קרוסול, דוק ד'וזה (29 בדצמבר 1675, פריז - 19 ביולי 1739, טירת אושה).
*פרנסואה אונור גרימלדי (21 בדצמבר 1669 - 18 בפברואר 1748, פריז), הארכיבישוף של Besançon
*ז'אן מריה גרימלדי, נזירה ביקורנדינה במונקו, לימים קואדג'וטריס של מנזר רויאלייה ליד קומפיין.
*אורליה גרימלדי, המכונה mademoiselle de Baux.

== קישורים חיצוניים ==

* 

קטגוריה:נסיכי מונקו
קטגוריה:ילידי 1642
קטגוריה:נפטרים ב-1701
הבטחות שצריך לקיים

הבטחות שצריך לקיים: על החיים והפוליטיקה (באנגלית: Promises to Keep: On Life and Politics) הוא ספר זיכרונות מאת נשיא ארצות הברית, ג'ו ביידן. הספר פורסם לראשונה בהוצאת רנדום האוס ויצא לאור ב-31 ביולי 2007<ref name="amazon"></ref>.

כותרת הספר נכתבה בהשראת משפט משיר שכתב המשורר האמריקאי רוברט פרוסט, וזאת מתוך שורה משירו של פרוסט "עצירה ליד חורש בערב מושלג"<ref name="CBS"></ref>.

הניו יורק טיימס תיאר את הספר כ"סיפור אישי מרתק".

== תוכן הספר==
בספר ביידן מספר על חייו, כילד שגדל במשפחה קתולית בסקרנטון שבפנסילבניה ולאחר כך גם בווילמינגטון שבדלאוור. בספר הוא מפרט על תאונת הדרכים שקרתה ב-1972, בה נהרגו את אשתו ניליה האנטר ובתם נעמי בת השנה, ואת המאבקים שניהל בעקבות התאונה. בבנוסף לכך הוא כותב על הניסיון השני שניתן לו בעקבות דייט שערך עם ג'יל ג'ייקובס בשנת 1975, בכך שהחל בקריירה של ייצוג דלאוור בסנאט<ref></ref>. בספר ביידן סוקר קמפיין הבחירות שלו לנשיאות ארצות הברית בבחירות לנשיאות שנערכו ב-1988.

מלבד זאת כתב כיצד גבר על הגמגום שבו לקה וזאת לאחר שבילה שעות רבות בציטוט שירה מול מראה.

==קישורים חיצוניים==

== הערות שוליים ==

קטגוריה:ג'ו ביידן
קטגוריה:ספרי זיכרונות
קטגוריה:ספרי רנדום האוס
קטגוריה:ספרים אמריקאיים
קטגוריה:ספרי נשיאי ארצות הברית
פיבי ארל

פיבי ארל (באנגלית: Phoebe Earle; 1790 – 1863), הידועה בשם הנשואים שלה: פיבי דיטון ופיבי מקינטייר, הייתה ציירת אנגלייה שמונתה כציירת הפרחים של המלכה אדליידה.

== קורות חייה ==
פיבי ארל, מקום הולדתו של שקספיר
נולדה ב-1 בספטמבר 1790 והוטבלה ב-3 באוקטובר 1790 בכנסיית מרילבו בלונדון, היא הייתה ילדם הראשון של הצייר ממסצ'וסטס ג'יימס ארל וג'ורג'יאנה קרוליין פילקינגטון (1757–1838), בתו האירית של ג'ון קרטרט פילקינגטון. אחיה הצעיר, גם הוא היה אמן, אוגוסטוס ארל ואחיה למחצה הבכור היה האדמירל ויליאם הנרי סמית'.

ב־22 ביוני 1812 בכנסיית סנט פנקראס הישנה בלונדון היא התחתנה עם הצייר דניס דיטון ונולדו להם שני בנים, הראשון לא חי זמן רב ואילו השני, הנרי דניס דיטון (1817–1874), הפך לקצין בצבא הבריטי. בשנת 1820 התקבלה עבודתה לראשונה לתערוכת הקיץ של האקדמיה המלכותית לאמנויות והיא הציגה שם במשך חלק ניכר משאר חייה. האגודה המלכותית של אמנים בריטים הציגה גם את עבודותיה משנת 1825<ref>Sara Gray, (2009) The Dictionary of British Women Artists, Casemate Publishers,</ref> והיא הוצגה גם במוסד הבריטי.<ref>Jenny Spencer-Smith, ‘Dighton, Denis (1791–1827)’, Oxford Dictionary of National Biography, Oxford University Press, 2004; online edn, Jan 2008</ref>

כשהבריאות הנפשית של בעלה החלה להתדרדר, היא עברה איתו ועם בנם שנותר בחיים לברטאן, וחזרה לאנגליה לאחר מותו בשנת 1827. היא התיישבה בעיירת הספא לימינגטון והחלה לאסוף קהל לקוחות כמורה לציור, רישום ופיסול בשעווה. המוניטין שלה גדל לרמה הלאומית, בשנת 1830 כאשר קיבלה את תפקיד ציירת הפירות והפרחים של המלכה אדלייד. היא גרה קרוב לסטרטפורד-אפון-אבון, ובשנת 1835 הפיקה ספר ליתוגרפיות בצבעי יד בשם "Relics of Shakespeare"<ref></ref> ועבודותיה הוצגו באקדמיה הסקוטית המלכותית בשנת 1837.

בשנת 1838 לאחר מותה של אחותה למחצה אליזבת סמית' (1787–1838), אשתו של ג'יימס מאריי (1779–1847), פיבי קיבלה את האחריות במקום אחותה לטפל בדוכס ג'ון מוריי החולה, ומכרה את עסקיה בלימינגטון. ב-7 בפברואר 1839 היא התחתנה, פעם שנייה, עם פטריק מקינטייר, בכיר בחברת ביטוח חיים של הממלכה המאוחדת, שעבר איתה לטפל בדוכס החולה.

לאחר מותו של הדוכס בשנת 1846, עברו השניים לקנזינגטון והצליחו לצאת לחופשה ארוכה באירופה.

היא הוצגה בפעם האחרונה באקדמיה המלכותית בשנת 1854,

היא נפטרה באדינבורו ב־11 בדצמבר 1863 במהלך ביקור משפחתי.

==קישורים חיצוניים==

== הערות שוליים ==

קטגוריה:ציירות בריטיות
קטגוריה:ילידות 1790
קטגוריה:נפטרות ב-1863
Spooky (שיר)

Spooky (בעברית: מַפְחִיד או מַבהִיל) היה במקור שיר אינסטרומנטלי שביצע הסקסופוניסט מייק שארפ (שפירו). השיר נכתב על ידי שפירו והארי מיטלברוקס ג'וניור והופץ לראשונה כסינגל בשנת 1967, תוך שהגיע למקום ה-57 במצעד שירי הפופ של בילבורד.<ref></ref> הגרסה הידועה ביותר שלו נוצרה על ידי ג'יימס קוב והיא הוקלטה על ידי קלאסיקס IV<ref></ref> עם הזמר דניס יוסט.

השיר נודע בזכות האפקטים של הצלילים המוזרים שלו, שמתארים ילדה קטנה ומפחידה. הוא הפך לאחד מהשירים המזוהים ביותר עם ליל כל הקדושים.<ref></ref>

== גרסאות נוספות ==
בשנת 1979 מדור הקצב באטלנטה הפיץ גרסה חדשה של השיר, שזכתה להצלחה רבה כאשר דורגה במקום ה-17 במצעד הבילבורד הוט 100. בנוסף, דורג השיר במקום ה-48 במצעד הסינגלים הבריטי והפך לאחד מהשירים המצליחים ביותר של מדור הקצב באטלנטה.<ref></ref> הזמרת פופי (זמרת) הקליטה את השיר בשנת 2012.

בשנת 2018, הקליטה אשלי מארי את השיר מחדש והוא הופיע בפרק מתוך העונה השנייה של תוכנית הטלוויזיה "ריברדייל".<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1967
קטגוריה:סינגלים מ-1967
קטגוריה:סינגלים מ-1979
קטגוריה:שירים באנגלית
קטגוריה:שירי ליל כל הקדושים
קטגוריה:שירים על פחד
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת פולידור רקורדס
Halloween Night

"Halloween Night" (בעברית: "ערב ליל כל הקדושים") הוא סינגל שהוקלט על ידי להקת בנות הג'יי-פופ היפנית, AKB48.<ref></ref> הגרסה של AKB48 ו-JKT48 יצאה לאור ב-26 באוגוסט 2015, בעוד הגרסה של SNH48, יצאה לאור ב-12 באוקטובר 2015, בסמוך לליל כל הקדושים. את השיר כתב והפיק יסושי אקימוטו.<ref></ref>

השיר הגיע למקום הראשון בשני המצעדים הראשיים של יפן.<ref></ref><ref></ref>

== וידאו קליפ ==
את הווידאו קליפ הרשמי של השיר ביים קאזואקי סאקי, שביים בעבר קליפים עבור מספר אמנים יפנים אחרים.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירים באנגלית
קטגוריה:שירים ביפנית
קטגוריה:שירי ליל כל הקדושים
קטגוריה:שירים על לילות
Dark Eyes

"Dark Eyes"
"Dark Eyes" (ברוסית: "Очи чёрные"; בעברית: "עיניים שחורות") הוא שיר עם רומנטי רוסי ידוע ופופולרי.

== רקע ==
את מילות השיר כתב המשורר והסופר הרוסי-אוקראיני יבגני גרביונקה. הפרסום הראשון של השיר היה בגרסתו בשפה הרוסית, ב-17 בינואר 1843. הלחן של השיר אינו ידוע. בספר The Book of World-famous Music: Classical, Popular, and Folk, שיצא לאור בשנת 2000, ציין מחברו, ג'יי פולד, כי השיר הוא "שיר קברט" וכי מדובר ב"שיר שמדבר על רומנטיקה".

במרוצת השנים, תורגם השיר ובוצע בשלל צורות ושפות שונות, תוך שהוא מזוהה עם חג ליל כל הקדושים.

את הגרסה בעברית כתב אהוד מנור והוא נכלל באלבום נשמה צוענית של ירדנה ארזי.

== גרסתו המקורית של השיר ==
{| cellpadding=6
! בשפה הרוסית
! תעתיק
! תרגום
|- style="vertical-align:top; white-space:nowrap;"
|
<poem></poem>
|
<poem></poem>
|
<poem></poem>
|}

== גרסתו של פיודור שאליאפין ==
{| cellpadding=6
! רוסית (אלפבית קירילי)
! תעתיק (אלפבית לטיני)
|- style="vertical-align:top; white-space:nowrap;"
|
<poem></poem>
|
<poem></poem>
|}

== קישורים חיצוניים ==

* [https://www.youtube.com/watch?v=PKtBMkZJS8A שיר בביצוע של ירדנה ארזי]

== הערות שוליים ==

קטגוריה:שירים ברוסית
קטגוריה:שירים שתורגמו לעברית
קטגוריה:שירי ליל כל הקדושים
קטגוריה:סטנדרטים בג'אז
פנגנגאלווה

יום כל הקדושים בציור
 פנגנגאלווה (באנגלית: Souling) היא מסורת טאגאלוגית שמקיימים מדי שנה ב-31 באוקטובר, במהלך ערב כל הקדושים.

== קיום המסורת ==
הפנגנגאלווה היא מסורת עממית במהלכה אנשים עוברים מבתים לבתים, תוך שהם שרים שירי יום כל הקדושים ויום כל הנשמות. ילדים קטנים ונערים אף מחלקים מתנות אחד לשני.<ref></ref> על פי הוועדה הלאומית לתרבות ואמנויות (NCCA), המסורת מתקיימת בדרך כלל ב-31 באוקטובר, יום לפני "יום המתים" ("Araw ng mga Patay"), המכונה גם יום כל הקדושים. לפי המסורת, מקיימי הפנגנגאלווה שרים שירים שקשורים לימים אלו ומבקרים בבתים אחד של השני.

בנוסף לכך, על פי המסורת, מאמינים כי הדלת שמחברת בין עולם החיים לעולם המתים נפתחת במהלך יום כל הקדושים, מה שגורם לנשמות שמתו ב-1 בנובמבר לחזור לעולם החיים.<ref name=":0"></ref> נהוג להכין מאכלים שעשויים מבטטה או יאם סגול עבור הנשמות המתות שלכאורה, חוזרות לתחייה באותה העת.<ref name=":0" />

ה-NCCA הזכיר את הפנגנגאלווה כהוכחה לכך שהפיליפינים מאמינים בחיים שלאחר המוות.<ref name=":0" />

== הערות שוליים ==

קטגוריה:מנהגי ליל כל הקדושים
קטגוריה:הפיליפינים: תרבות
קטגוריה:הפיליפינים: דת
תחפושת של ליל כל הקדושים

אנשים עם תחפושות של ליל כל הקדושים.
תחפושות של ליל כל הקדושים הן תחפושות שנהוג ללבוש בליל כל הקדושים או בפסטיבלים השונים הקשורים לחג, שחל ב-31 באוקטובר. את התחפושות הראשונות של ליל כל הקדושים ניתן היה לראות כבר בשנת 1585 בסקוטלנד. במהלך המאה ה-18 וה-19 המנהג זכה להתייחסות במדינות כמו סקוטלנד, אירלנד, האי מאן וגם ויילס.

יש שטענו כי המנהג נובע מהאירועים הקלטיים: סאווין ואולהלוטייד. תחפושות של ליל כל הקדושים מבוססות באופן מסורתי על יצורים על-טבעיים או יצורים הלקוחים מפולקלורים שונים. עם זאת, בשנות השלושים של המאה העשרים התחילו לייצר תחפושות בדמויות של ידוענים, מוזיקאים וכולי. במרוצת השנים, נהגו צעירים ללבוש תחפושות של ליל כל הקדושים, אך בתחילת המאה ה-20 גם מבוגרים החלו ללבוש אותן גם כן.

== היסטוריה ==
לבישת תחפושות בליל כל הקדושים עשויה לנבוע מהאמונה כי יצורים על-טבעיים, או נשמותיהם של המתים, משוטטות בכדור הארץ בזמן זה. נהוג לחשוב שלבישת התחפושות תרתיע ותבלבל את הרוחות והנשמות שמשוטטות ברחבי כדור הארץ בליל כל הקדושים.

== סוגי תחפושות ==
[[מדונה, בדמותה יצאו שלל תחפושות לאורך השנים. היא הוגדרה כ"אחד מהאנשים "שהשפיעו על התחפושות של ליל כל הקדושים בשנות ה-80".]]
במרוצת השנים ייצרו חברות שלל סוגים שונים של תחפושות. על פי הפדרציה הקמעונאית הלאומית, נושאי התחפושות הפופולריים ביותר של ליל כל הקדושים למבוגרים הם לפי הסדר: מכשפה, פיראט, ערפד, חתול וליצן. כמו כן, מוזיקאים שונים כמו היוו השראה לתחפושות שיוצרו בדמותם. הזמרת-יוצרת הוגדרה כ"אחד מהאנשים שהשפיעו על התחפושות של ליל כל הקדושים בשנות ה-80".

ישנן סוגי תחפושות שהוגדרו כרעילות וכמסוכנות לשימוש ואחת מהפרשות הידועות ביותר בנושא נגרמה כתוצאה מליקויים של חברת אילופ, בשנת 2012.

=== פרשת התחפושות הרעילות של אילופ ===
אילופ היא חברה אמריקאית שמשרדיה הראשיים נמצאים בקולורדו ספרינגס, ארצות הברית. החברה מעצבת, מייצרת ומפיצה תחפושות ואביזרים, בייחוד של ליל כל הקדושים. השם הוא ראשי תיבות של "כולם צוחקים על כדור הארץ", ביטוי שנקבע בעקבות סיבות מסחריות בנובמבר 2013.<ref></ref>

בשנת 2012 פנה אל החברה הדוקטור אנתוני א. הלד והודיע כי החברה הפרה את החוק בטענות שנמכרו דרכה תחפושות ואביזרים של ליל כל הקדושים שהכילו DEHP, DBP, BBP, ארסן, קדמיום ועופרת בקליפורניה מבלי שצוינו הדברים.<ref></ref> בעקבות כך, הסכימה החברה שלא למכור מוצרים בקליפורניה עד שיתוקנו הליקויים.<ref></ref>

== כלכלה ==
חוקרים מטעם הפדרציה הלאומית לקמעונאות בארצות הברית ערכו סקר בנושא הרווחים מתחפושות ליל כל הקדושים ומצאו כי 53.3 אחוז מאוכלוסיית המדינה תכננו לקנות תחפושות של ליל כל הקדושים בשנת 2005, תוך שהוציאה בממוצע 38.11 דולר על כל תחפושת (עלייה של 10 דולר לעומת השנה הקודמת). בשנת 2006, פורסם כי ההוצאות על התחפושות במדינה היו בגובה של 4.96 מיליארד דולר.. בשנת 2020, העריכו כי למרות מגפת הקורונה, ההוצאות על ליל כל הקדושים והתחפושות יהיו בגודל של שמונה מיליארד דולר.

== ראו גם ==
* בן קופר
* אילופ
* חברת בייסטל
* קוספליי

==קישורים חיצוניים==

== הערות שוליים ==

קטגוריה:מנהגי ליל כל הקדושים
בצקת לימפטית

בצקת לימפטית (באנגלית: Lymphedema) היא מצב רפואי המתאפיין בנפיחות מקומית הנגרמת על ידי מערכת לימפה פגועה<ref name=Grad2017></ref>.

הביטוי השכיח ביותר של בצקת לימפטית הוא נפיחות ברקמות רכות ובצקת, ובהמשך גם שינויים בעור, וכן סיכון מוגבר לזיהום בעור. לבצקת לימפטית אמנם אין תרופה, אך טיפול עשוי לשפר את התוצאות. הטיפול הרפואי כולל בדרך כלל טיפול דחיסה, טיפול עור מטיב, פעילות גופנית וניקוז לימפטי ידני.

== מנגנון ==
מערכת הלימפה מתפקדת כחלק קריטי ממערכת החיסון של הגוף ומחזירה נוזל חוץ-תאי לזרם הדם. כאשר נפח נוזל הלימפה עולה על יכולתה של מערכת הלימפה לנקזו, כמות חריגה של נוזל עשיר בחלבונים מצטבר ברקמות. ללא טיפול, נוזל עומד ועשיר בחלבונים זה גורם לתעלות הרקמה לגדול בגודלן ובמספרן, מה שמפחית את זמינות החמצן לאזור כולו. תופעה זו מפריעה לריפוי פצעים ומספקת מצע עשיר לצמיחת חיידקים שעלולים לגרום לזיהומים, צלוליטיס, לימפנגיטיס, לימפדניטיס ובמקרים חמורים לכיבי עור<ref name=":1"></ref>. חיוני מאוד עבור חולי בצקת לימפטית להיות מודעים לתסמיני הזיהום ולפנות לטיפול רפואי מיידי, שכן זיהומים חוזרים או צלוליטיס, בנוסף לסכנה הטבועה בהם, פוגעים עוד יותר במערכת הלימפה.

לימפאדמה היא לרוב סיבוך של טיפול בסרטן או זיהומים טפיליים, אך ניתן לראות זאת גם במספר הפרעות גנטיות. במקרים נדירים, בצקת לימפטית עלולה להוביל לסוג סרטן הנקרא לימפאנגיוסרקומה, אם כי לא מובן עדיין המנגנון המוביל לסרטן זה. לימפאנגיוסרקומה מופיעה לרוב במקרים של בצקת לימפטית ארוכת שנים. ההערכה היא כי שכיחות הלימפאנגיוסרקומה עומדת על 0.45% מהמטופלים שעברו מסטקטומיה לפני 5 שנים<ref></ref><ref></ref>.

== תסמינים ואבחון ==
הביטוי השכיח ביותר של בצקת לימפטית הוא נפיחות ברקמות רכות ובצקת. עם התקדמות הבצקת הלימפטית ניתן לראות את החמרת הבצקת ושינויים בעור הכוללים שינוי צבע, היפרפלזיה, היפרקרטוזיס, פפילומטוזיס, עיבוי עור וכיבים. בנוסף, קיים סיכון מוגבר לזיהום בעור, המכונה צלוליטיס. בצקת לימפטית יכולה להופיע הן בגפיים העליונות והן בגפיים התחתונות, ובמקרים מסוימים גם בראש ובצוואר.<ref name="Jarvis2004"></ref>

אבחון מבוסס בדרך כלל על סימנים ותסמינים, כאשר בדיקות משמשות לשלילת גורמים פוטנציאליים אחרים. הערכת הגפיים מתחילה בבדיקה חזותית. צבע, נוכחות שיער, ורידים גלויים, פצעים או כיבים<ref name="Jarvis2004" />. שיטות הדמיה משמשות לרוב רק כאשר שוקלים לבצע ניתוח כחלק מהטיפול הרפואי, אם כי, אבחון ודרוג מדויקים עשויים לעזור בניהול המחלה<ref name="Grad2017" />.

== טיפול ==
לבצקת לימפטית אמנם אין תרופה, אך טיפול עשוי לשפר את התוצאות. הטיפול הרפואי כולל בדרך כלל טיפול דחיסה, טיפול עור מטיב, פעילות גופנית וניקוז לימפטי ידני. תרופות משתנות אינן בשימוש, ובדרך כלל מבצעים ניתוחים רק במידה וטיפולים אחרים כשלו<ref name="Grad2017" />.

קיימות מספר שיטות כירורגיות לטפל בבצקת לימפטית, אך רובן הוכחו בשנים האחרונות כלא יעילות. שאיבת שומן עשויה לסייע בשיפור הבצקת הכרונית אם קיימת, במהלכה מסירים שומן וחלבון. הליך זה נעשה בשילוב עם טיפול דחיסה ממושך<ref name="Gra2013"></ref>.

== קישורים חיצוניים ==

* [https://www.clalit.co.il/he/medical/medical_diagnosis/Pages/lymphedema.aspx לימפאדמה], באתר כללית
* [https://www.medico.co.il/כירורגיית-כלי-דם/לימפאדמה/ לימפאדמה], באתר Medico
* 

==הערות שוליים==

קטגוריה:מחלות ורידים ולימפה
טקסין הגדול, מלך תאילנד

טקסין הגדול, מלך תונבורי (בתאית: สมเด็จพระเจ้าตากสินมหาราช, תעתיק: סום דט פרה צ'או טקסין מאהאראט, ; 17 באפריל 1734 – 7 באפריל 1782) היה גנרל סיאמי והמלך היחיד של ממלכת תונבורי.

בשנת 1767, לאחר שבירת סיאם הישנה איוטהאיה נחרבה על ידי הכובש הבורמזי, הקים טקסין, כגנרל בכיר, ממלכה בעיר החדשה תונבורי והנהיג אותה להדיפת הכיבוש הבורמזי עד 1771.

שלטונו התאפיין במלחמות רבות; הוא נלחם כדי להדוף פלישות בורמזיות חדשות ולהכניע את ממלכת לאנה בצפון תאילנד, נגד נסיכויות לאוטיות ונגד קמבודיה המאיימת.

למרות שמלחמה תפסה את רוב זמנו של טקסין, הוא הקדיש תשומת לב רבה לפוליטיקה, לממשל, לכלכלה ולרווחת המדינה.

הוא קידם סחר וטיפח יחסים עם מדינות זרות כולל סין, בריטניה והולנד. הוקמו לו דרכים ונחפרו תעלות.

מלבד שיקום ושיפוץ מקדשים, המלך ניסה להחיות את הספרות, וענפי אמנות שונים כגון דרמה, ציור, אדריכלות ומלאכת יד.

בשנות שלטונו האחרונות נעשה קנאי דתי, נחשב מלך אכזרי ושלטונו של טקסין היה מעורער ממילא, לכן שלטונו הופל בהפיכה על ידי ידידו הקרוב והבכיר בשלטונו טונדואנג צ'אקרי, והוא הוצא להורג ב-7 באפריל 1782.

טונדואנג הקים את ממלכת ראטאנאקוסין והמליך את שושלתו לממלכת תאילנד החדשה.

בשל היותו של המלך טקסין הלכה למעשה מאחד תאילנד, הוצמד לו לאחר מותו הכינוי "הגדול".

==קישורים חיצוניים==

[[אנדרטה לזכרו של המלך טקסין הגדול]]
* 

קטגוריה:מלכי תאילנד
קטגוריה:ילידי 1734
קטגוריה:נפטרים ב-1782
ארנה בלאגי

ארנה בלאגי (במקור בלוך עד 1912,<ref>A Belügyminisztérium 1912. évi 164999. sz. rendelete. Névváltoztatási kimutatások 1912. év 4. oldal 1. sor.</ref> בהונגרית: Ballagi Ernő; בודפשט, 4 במרץ 1890 – ? 15 בנובמבר 1944)<ref>[https://familysearch.org/pal:/MM9.3.1/TH-266-12875-34692-47 Halálesete bejegyezve a Budapest VII. ker. állami halotti akv. 1328/1947. folyószám alatt.]</ref> <ref>A halálozás bíróilag lett megállapítva. (Budapesti Központi Járásbíróság Pk. I.582349/1947-307.)</ref> היה עורך דין יהודי-הונגרי, עיתונאי שנרצח בשואה. כתביו ויצירותיו נאסרו בהונגריה בתקופת השואה. הן היו אסורות הן להדפסה והן לקריאה ויועדו להשמדה על ידי גריסתן. (סופרים אסורים)

==קורות חיים==
בלאגי נולד במשפחה יהודית, בנם של ארתור בלוך ולאונורה שפיצר. משנת 1915 היה כתב פוליטי בכיר של כתב העת "שוויון" (Egyenlőség). הוא מילא תפקיד פעיל בחיי הקהילה היהודית של פשט ושל הונגריה בכלל. ובתנועות התרבות היהודיות. כסנגור הוא הופיע במספר רב של תביעות נגד העיתונות בהקשר ליהודים וליהדות. אשתו הייתה ארז'בט ראץ, אותה נשא לאישה ב-4 בינואר 1934 באויפשט.<ref>[https://www.familysearch.org/ark:/61903/3:1:S3HY-6XGW-M3B?i=1&cc=1452460 A házasságkötés bejegyezve az újpesti állami házassági akv. 2/1934. folyószáma alatt.]</ref> הוא נרצח בשנת 1944 בנסיבות לא מתועדות.

== ראו גם ==
* פאל גויאש. חייהם ויצירותיהם של סופרים הונגרים.
* מי זה מי? לקסיקון בני דורנו (1937).
* הספרייה הלאומית של ישראל. [https://www.nli.org.il/en/books/NNL_ALEPH002008982/NLI ארנה בלאגי:האמנציפציה אחרי 1848]
* [https://peoplepill.com/people/erno-ballagi/ ארנה בלאגי] באתר peoplepill.com
* [https://zsido.com/jogtalan-es-jogos-zsidok-az-akademia-soraiban/ ארנה בלאגי:יהודים באקדמיה ההונגרית למדעים עד 1944] (בהונגרית)
* [https://books.google.co.il/books/about/1848_és_a_zsidóemancipáció.html?id=BfivzQEACAAJ&redir_esc=y ספר מאת ארנה בלאגי: אמנציפציה ליהודים אחרי 1848]
* [https://mandadb.hu/tart/kereses?HNDTYPE=SEARCH&name=doc&page=1&_clearfacets=1&_clearfilters=1&fld_compound_target=names&fld_compound=%22Ballagi%20Ernő%22 הארכיב הדיגיטלי ההונגרי-MANDA]
* א[https://www.europeana.eu/en/item/2048128/713405 רנה בלאגי:השאלה היהודית והאנטישמיות] (בהונגרית)

== לקריאה נוספת ==
* לקסיקון יהודי הונגרי. 1929. [http://mek.oszk.hu/04000/04093/html/0089.html ארנה בלאגי]
* 

==  קישורים חיצוניים ==
* הספרייה הלאומית של ישראל: [https://www.nli.org.il/en/books/NNL_ALEPH002008982/NLI ארנה בלאגי והאמנציפציה ל היהודים ב-1848]
* [https://hu.unionpedia.org/Ballagi_Ern%C5%91 ארנה בלאגי באתר uniopedia]
* [https://www.regikonyvek.hu/kiadas/a-magyar-zsidosag-utja-viktoria ארנה בלאגי: דרכה של יהדות הונגריה (ספר)]
* ספר: [https://axioart.com/tetel/ballagi-erno-a-belyeges-seregben- BALLAGI Ernő: A bélyeges seregben]

== הערות שוליים ==

קטגוריה:עורכי דין יהודים הונגרים
קטגוריה:סופרים אסורים (הונגריה 1944)
קטגוריה:עורכי דין שנספו בשואה
קטגוריה:סופרים ומשוררים שנספו בשואה
קטגוריה:עיתונאים שנספו בשואה
קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1890
קטגוריה:הונגרים שנפטרו ב-1944
תיאטרון הבלט האמריקאי

תיאטרון הבלט האמריקאי (ABT, American Ballet Theater) היא להקת בלט קלאסי, שבסיסה בניו יורק. היא מקיימת עונת הופעות שנתית בת שמונה שבועות בלינקולן סנטר באביב ועונה קצרה יותר בתיאטרון דייוויד ה. קוך בסתיו; בשאר חודשי השנה יוצאת הלהקה לסיורי הופעות ברחבי העולם. ABT נוסדה בשנת 1939 על ידי לוצ'יה צ'ייז וריצ'רד פלזנט ומוכרת כאחת מלהקות הבלט הקלאסי המובילות בעולם. ABT היא להקת האם של בית הספר לבלט של ז'קלין קנדי אונאסיס, ובשנת 2006 הכיר בה הקונגרס של ארצות הברית כ"להקת הבלט הלאומית של אמריקה".

== היסטוריה ==
ב-1939 לקחו על עצמם פלזנט וצ'ייז את רעיון יצירתה של "להקה גדולה עם רפרטואר מגוון". הצמד וקבוצה קטנה מן הבלט של מיכאיל מורדקין הקימו "תיאטרון בלט". ההופעה הראשונה של להקתם החדשה התקיימה ב-11 בינואר 1940. צ'ייז החלה לפתח את רפרטואר הלהקה מבלטים מוכרים באורך מלא, לצד יצירות מקוריות, תוך כדי התמודדות בבעיות כספים. ב-1945 הצטרף אוליבר סמית לתיאטרון הבלט והתמנה למנהל לצד צ'ייז.

ב-1957 שינתה הלהקה את שמה ל"תיאטרון הבלט האמריקאי". היא המשיכה לשים דגש על קלאסיקות בלט, אך דאגות הכספים שהטרידו את הנהלתה לא נפתרו. במשך שנות ה-60' וה-70', השתפרו סיכויי הלהקה הודות למימון פרטי אוהד יותר. בתקופה זו, העביר תיאטרון הבלט האמריקאי את מוקד הבלט שלו לגיוסם של רקדנים כוכבים. ב-1977, החלה הלהקה את עונת האביב בבית המטרופוליטן אופרה, משכנה הרשמי החדש.

ב-1980 התמנה מיכאיל ברישניקוב למנהל האמנותי של תיאטרון הבלט האמריקאי. ברישניקוב ביים, ביים מחדש ושיפץ מספר רב של בלטים קלאסיים ולדברי הלהקה, חיזק את המסורת הקלאסית שלהם. בשנת 1989 החליפו את ברישניקוב ג'יין הרמן ואוליבר סמית, שהמשיכו לכהן כמנהלים אמנותיים עד 1992, אז קיבל קווין מקנזי את המינוי. מקנזי ענה על דרישות קהל הבלט המסורתי כשנתן עדיפות לבלטים הסיפוריים באורך מלא. הוא הצליח גם למנוע את שקיעת הלהקה בתקופות של חוסר יציבות פיננסית. ב-2004 ייסד מקנזי בית ספר לבלט, "בית ספר ז'קלין קנדי", כנספח רשמי ללהקה. לאחר תקופה ממושכת של פעילות ללא כוריאוגרף בית, מינה מקנזי את אלכסיי רטמנסקי כ"אמן הבית" בינואר 2009. ב-2016 מונתה קארה מדוף ברנט למנהלת תיאטרון הבלט האמריקאי.

==קישורים חיצוניים==

* 
* 

==הערות שוליים==

קטגוריה:להקות בלט
קטגוריה:ניו יורק: תרבות
דומיניק שרווד

דומיניק אנתוני שרווד (באנגלית: Dominic Anthony Sherwood; נולד ב-6 בפברואר 1990) הוא שחקן ודוגמן אנגלי, הידוע בתפקידיו בסדרות הטלוויזיה "ציידי הצללים" ו"פני דרדפול: עיר המלאכים והמסלול לשותפות".

== ביוגרפיה ==
שרווד נולד בעיירה טנברידג' וולס במחוז קנט שבאנגליה.<ref></ref> הוא למד דרמה ותיאטרון במיידסטון ובסבנאוקס.

== קריירה ==
תפקיד המשחק הראשון של שרווד הגיע בשנת 2010, עם הופעתו כג'ק סימונס בעונה השלישית של סדרת הטלוויזיה "The Cut". בשנה שלאחר מכן הוא שיחק מלצר בשם טום בפרק בסדרה "שריליסטיק". בשנת 2012 היה לו תפקיד קטן בסרט הדרמה "Not Fade Away" בתור מיק ג'אגר הצעיר. הוא קיבל את תפקידו הבולט הראשון בשנת 2014, ככריסטיאן אוזרה בסרט האימה הסאטירי "האקדמיה לערפדים", המבוסס על הרומן מאת רישל מיד.<ref></ref>

בפברואר 2015 התפרסם בהופעתו בקליפ של טיילור סוויפט לסינגל "Style", אותו ביים קייל ניומן.<ref></ref> ב-20 באפריל 2015 פורסם כי נבחר לגלם את ג'ייס הרונדייל בסדרת הדרמה הפנטזית ציידי הצללים, עיבוד לסדרת הספרים "בני הנפילים" של קסנדרה קלייר.<ref></ref> הוא גם השתתף לצד אד וסטוויק וג'רמי סמפטר בסרט המותחן "בית ספר במצור" משנת 2016,<ref></ref> והופיע בסרט מותחן האימה "Don't Sleep" עם דראה דה-מתאו וקרי אלווס משנת 2017.<ref></ref>

בשנת 2020 כיכב שרווד בסדרת הטלוויזיה הפנטזית האפלה "פני דרדפול: עיר המלאכים", שבוטלה לאחר עונה אחת.

== חיים אישיים ==
שרווד יצא עם השחקנית שרה היילנד משנת 2015 עד 2017.<ref></ref>

לשרווד יש הטרוכרומיה; אחת מעיניו כחולה, והשנייה חצי כחולה-חומה.<ref></ref>

כיום הוא מתגורר בלוס אנג'לס.

== פילמוגרפיה ==

=== קולנוע ===
{| class="wikitable"
|+
! שנה
! סרט
! תפקיד
|-
| 2012
| לא מתפוגג
| מיק ג'אגר הצעיר
|-
| 2014
| האקדמיה לערפדים
| כריסטיאן אוזרה
|-
| 2016
|בית ספר במצור
| ג'יימס הריק
|-
| 2017
| Don't Sleep
| זאק ברדפורד
|-
|2022
|אירייזר: התחייה
|מייסון פולארד
|}

=== טלוויזיה ===
{| class="wikitable"
|+
! שנה
! סדרה
! תפקיד
! class="unsortable" | הערות
|-
| 2010
|The Cut
| ג'ק סימונס
| תפקיד חוזר; 11 פרקים
|-
| 2011
| סיידי ג'יי
| טום
| פרק: "Cherylistic"
|-
| 2013
|מיידיי
| לואיס
| פרק: "1.1"
|-
| 2016–2019
| ציידי הצללים
| ג'ייס הרונדייל
| תפקיד ראשי; (3 עונות); 55 פרקים
|-
| 2016
| משפחה מודרנית
| ג'יימס
| פרק: "Crazy Train"
|-
| 2020
| פני דרדפול: עיר המלאכים
| קורט
| תפקיד חוזר; 10 פרקים
|-
|2022
|המסלול לשותפות
|ג'ף מרפי
|תפקיד ראשי; 10 פרקים
|}

==קישורים חיצוניים==

== הערות שוליים ==

קטגוריה:דוגמנים בריטים
קטגוריה:שחקני קולנוע וטלוויזיה אנגלים
קטגוריה:בריטים שנולדו ב-1990
אמא אני לא רוצה להגמל

אמא אני לא רוצה להגמל הוא אלבום האולפן הראשון של להקת הקליק אשר יצא ב-1981. האלבום לא הצליח מבחינה מסחרית, אך היווה פריצת דרך במוזיקת הגל החדש הישראלית.

האלבום כלל את הלהיטים "אינקובטור", "אמא אני לא רוצה להגמל", "גולם" ו"צלקת קטנה".

== רקע ==
לאחר שנה של הופעות במועדונים, הוציאה הלהקה את אלבומה הראשון "אמא אני לא רוצה להגמל".

האלבום הוא אלבום קונספט שעוסק בכישלון האדם מהלידה ועד המוות, בסמים ובמין, וקורא למרד פוליטי. הטקסטים הכילו תיאורים שכללו ניוון, עזובה ועצבות קודרת.

האלבום נכתב במשך שבוע בלבד. דני דותן, הסולן, היה מתקשר לאלי אברמוב, הגיטריסט של הלהקה ומקריא לו טקסטים בשעות הלילה, ולמחרת כבר היו לחנים. השיר הראשון שנכתב היה "שלד אומלל".

על גבי עטיפת האלבום ניתן להבחין ברווח גדול בין הפרופיל של עובד אפרת לפרופיל של ז'אן ז'אק גולדברג. במקור היה שם הפרופיל של עוזי בינדר, גיטריסט שהיה חבר בלהקה והועזב לפני הקלטת האלבום.

ב-15 בפברואר 2008, האלבום דורג במקום השמיני ברשימת 50 אלבומי הבכורה הישראליים הטובים בכל הזמנים, מטעם מוסף 7 לילות של עיתון ידיעות אחרונות.

== רשימת שירים ==

== ראו גם ==
* הקליק

== קישורים חיצוניים ==
*

== הערות שוליים ==

קטגוריה:אלבומי בכורה מ-1981
קטגוריה:אלבומי הקליק
קטגוריה:אלבומי קונספט
קטגוריה:אלבומים בעברית
קטגוריה:אלבומים שהופקו על ידי אילן וירצברג
קטגוריה:אלבומים שהופקו על ידי אלי אברמוב
קטגוריה:אלבומים שהופקו על ידי יעקב מורנו
קטגוריה:אלבומים שהופקו על ידי עובד אפרת
קטגוריה:אלבומי רוק ישראליים
קטגוריה:אלבומי חברת CBS ישראל
ג'ובאני סאקרי

שער ספרו Logica demonstrativa
שער ספרו Euclides ab omni naevo vindicatus
ג'ובאני ג'ירולאמו סאקרי (באיטלקית: Giovanni Girolamo Saccheri; 5 בספטמבר 1667 – 25 באוקטובר 1733) היה כומר ישועי, פילוסוף סכולסטי ומתמטיקאי איטלקי.

==ביוגרפיה==
סאקרי נולד בשנת 1667 בסן רמו, לאב שהיה עורך דין. בשנת 1685 הצטרף למסדר הישועים בגנואה. הוא היה בן חסותם של האחים המתמטיקאים ו ובהשפעתם פרסם בשנת 1693 את ספרו הראשון, Quaesita geometrica. בספר זה פתר סאקרי שלל בעיות בגאומטריה אלמנטרית.

בשנת 1694 הוסמך סאקרי לכומר. משנה זו ועד 1697 לימד פילוסופיה באוניברסיטת טורינו. בשנת 1697 פרסם את ספרו Logica demonstrativa, ומשנה זו ועד למותו לימד פילוסופיה, תאולוגיה ומתמטיקה באוניברסיטת פאביה. 

סאקרי היה בקשר עם ויטוריו אמדאו השני, מלך סרדיניה ויעץ לו בשאלות מתמטיות. ויטוריו אמדאו השני אף ניסה לשכנע את סאקרי לעבור מאוניברסיטת פאביה לאוניברסיטת טורינו, אך סאקרי בחר להישאר בפאביה. סאקרי קיבל גם הצעה לעבור לאוניברסיטת פדובה, ודחה גם אותה. 

הוא נפטר ב-25 באוקטובר 1733 במילאנו.

==תרומתו לגאומטריה==
סאקרי ידוע כיום בעיקר בזכות ספרו שהתפרסם בשנת 1733, זמן קצר לפני מותו, Euclides ab omni naevo vindicatus ("אוקלידס חופשי מכל פגם"), אף שהספר לא עורר עניין עד לגילויו מחדש באמצע המאה ה-19 בידי אאוג'ניו בלטראמי. 

רבים מרעיונותיו של סאקרי פורסמו כבר במאה ה-11 על ידי עומר ח'יאם. לא ידוע האם לסאקרי הייתה גישה לתרגום של ספרו של עומר ח'יאם, או שהגיע לרעיונות אלה באופן בלתי תלוי. מרובע סאקרי קרוי כיום לפעמים "מרובע ח'יאם-סאקרי". בספרו מתח ביקורת על עבודתם של נסיר א-דין א-טוסי וג'ון ואליס בעניין אקסיומת המקבילים. מטרתו של סאקרי הייתה לבסס את עבודתו של אוקלידס באמצעות הוכחה בדרך השלילה שכל תחליף הסותר את אקסיומת המקבילים אינו אפשרי. לשם כך הגדיר את מרובע סאקרי, הניח שאקסיומת המקבילים אינה תקפה, וניסה להגיע לסתירה. 

כיוון שאקסיומת המקבילים שקולה לטענה שסכום הזוויות במשולש הוא 180°, סאקרי בחן את ההשערות שסכום הזוויות גדול מ-180° או קטן מ-180°. ההשערה הראשונה הובילה לתוצאה שקו ישר הוא סופי באורכו, בניגוד לפוסטולט השני של אוקלידס ("כל קטע יכול להמשיך ללא גבול כקו ישר") ולכן סאקרי דחה אותה. עם ההשערה השנייה התקשה סאקרי להגיע לסתירה, ובמקום זאת הגיע לתוצאות לא אינטואיטיביות, כגון שלמשולשים יש שטח מרבי. 

אף שבעבודתו של סאקרי יש ניצנים ראשונים של גאומטריה לא-אוקלידית, יוצריה של גאומטריה זו, ניקולאי לובצ'בסקי ויאנוש בויאי (כל אחד בנפרד), לא הכירו את עבודתו.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פילוסופים איטלקים
קטגוריה:ישועים
קטגוריה:מתמטיקאים איטלקים במאה ה-17
קטגוריה:מתמטיקאים איטלקים במאה ה-18
קטגוריה:איטלקים שנולדו במאה ה-17
קטגוריה:איטלקים שנפטרו במאה ה-18
הפסה סולטאן

עַאִישֶׁה הַפְסָה סוּלְטַאן (בטורקית עות'מאנית: حفصه سلطان; 1478 - מרץ 1534) הייתה אשתו של סלים הראשון והולידה סולטאן הראשונה של האימפריה העות'מאנית כאמו של סולימאן המפואר. במשך התקופה שבין המלכתו של בנה ב-1520 עד למותה ב-1534, היא הייתה אחת האישים המשפיעים ביותר באימפריה העות'מאנית.

== מוצא ==
ההשקפה המסורתית היא שהאפסה סולטאן הייתה בתו של מנלי הראשון גיריי (1445–1515), החאן של הטטרים בקרים במשך רוב התקופה שבין 1466 ל-1515, הנשענת על עדויות סופרים מערביים של המאה השבע עשרה, תויכה לטובת מקורה כשפחה נוצרייה המבוסס על עדויות תיעודיות עות'מאניות. כמה היסטוריונים עדיין דוגלים בתפיסה המסורתית, כולל בריאן גלין ויליאמס. רשאט קסבה מזכיר את הנישואין בין סלים הראשון להאפסה סולטאן כ"נישואין האחרונים בין סולטאן עות'מאני לבין בת למשפחת מלוכה מוסלמית שכנה". עם זאת, אסין אטיל מציין כי בעוד שחלק מההיסטוריונים מצהירים שהיא בתו של גיריי, אחרים הזכירו כי הנסיכה הקרימאית בשם "עאישה" הייתה אחת מנשותיו של סלים הראשון וכי "האפסה" הייתה ממוצא עבדים. איליה זייצב טוען כי "עאישה (בתו של מנגלי-גיריי הראשון) התחתנה לראשונה עם שהזאדה מהמט, מושל קֵפֶה, וכי מאוחר יותר התחתנה עם אחיו סלים הראשון; כתוצאה מכך, נישואיה לשושלת העות'מאנית היו אחד משני המקרים הבולטים בין הנישואים לעות'מאניים (השני היה הנישואין של בתו של סלים הראשון לסעדת-גיריי)". אלן פישר, לסלי פירס ופרידון אמסן רואים כולם את האפסה ממוצא עבדים ולא כבתו של חאן קרים.

== חייה ==
לאחר שהתגוררה בעיר מניסה שבמערב טורקיה עם בנה סולימאן, שניהל את האזור שמסביב בין השנים 1513 ל-1520 (העיירה תפקדה כאחד מהמעונות המסורתיים של נסיכי הכתר העות'מאניים (שהזאדה) כחניכה לשלטון העתידי), האפסה סולטאן יזמה את "פסטיבל מסיר" של מניסה, מסורת מקומית שנמשכת עד היום. היה לה גם מתחם גדול שנבנה בעיר המורכב ממסגד המכונה "מסגד הסולטאן", בית ספר יסודי, מכללה והוספיס.

היא הייתה גם האישה הקיסרית הראשונה שהחזיקה בתואר "סולטאן" לאחר שם שמה, והחליפה את התואר "האטון". שימוש זה שיקף את התפיסה העות'מאנית של כוח ריבוני כ"פררוגטיבה משפחתית". כתוצאה מכך, התואר ולידה האטון (התואר לאם החיה של הסולטאן העות'מאני המכהן עד למאה ה-16) הפך לולידה סולטאן, מה שהפך את האפסה לולידה סולטאן הראשונה. העידן שלה סימן את מעמדה המשתנה של אמו של הסולטאן ואת חלקה המוגבר בשלטון.

== פטירה ==
האפסה סולטאן נפטרה במרץ 1534 ונקברה ליד בעלה במאוזוליאום על שמו באיסטנבול.

== קישורים חיצוניים ==

* [https://www.biyografya.com/biyografi/17049 התוכן בקישור], באתר Biyografya.

2020 10
קטגוריה:האימפריה העות'מאנית
קטגוריה:האימפריה העות'מאנית: אישים
קטגוריה:נשות אצולה במאה ה-15
קטגוריה:נשות אצולה במאה ה-16
קטגוריה:ילידי 1478
קטגוריה:נפטרים ב-1534
I Know Places

I Know Places (בעברית: אני מכירה מקומות) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989.<ref name=":0"></ref> השיר יצא לאור ב-27 באוקטובר 2014, על ידי חברת התקליטים ביג משין רקורדס, ביחד עם שאר שירי האלבום.<ref name=":0" />

אף על פי שלא יצא כסינגל, הצליח השיר להגיע למקום ה-19 במצעד השירים מתחת להוט 100.<ref name=":1"></ref>

== רקע וכתיבה ==
השיר מדבר על הקושי של זוג ידוענים למצוא כל פרטיות ממגזינים, עיתונות צהובה פפראצי ורכילות.<ref name=":2"></ref> במהדורת הדלוקס של האלבום, סוויפט מסבירה כיצד כתבה לראשונה את השיר הזה. כמו כן, היא הסבירה כיצד תמיד רצתה לעבוד עם ראיין טדר, שהיה בהמשך לאחד מכותבי ומפיקי השיר.<ref name=":0" />

בנוסף לכך, דיברה סוויפט בריאיון על המשמעות של השיר ועל הגורמים שכתבו לה לכתוב אותו ביחד עם ראיין טדר.<ref name=":2" />

== הצלחה מסחרית ==
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.<ref></ref> ב-13 במרץ 2020, העניק איגוד תעשיית ההקלטות האמריקאי לשיר את תואר הזהב, על מכירות של למעלה מ-500,000 עותקים במדינה, דבר שהופך אותו לאחד מהשירים הנמכרים ביותר באלבום.<ref name=":3"></ref>

== ביקורת ==
כלפי השיר הופנו ביקורות חיוביות, תוך שברולינג סטון הוא דורג במקום ה-82 ברשימת "כל 206 השירים של טיילור סוויפט, לפי דירוג".<ref name=":4"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|34
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|82
|<ref name=":4" />
|-
|BuzzFeed
|167 השירים הטובים ביותר של טיילור סוויפט, לפי דירוג
|58
|<ref></ref>
|-
|NME
|השירים הטובים ביותר של טיילור סוויפט, לפי דירוג
|91
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|59
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|49
|<ref></ref>
|}

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "I Know Places" בוצע באצטדיון SoFi באינגלווד ב-8 באוגוסט 2023 יחד עם השיר "King of My Heart".<ref name=":122"></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3" />
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|27 באוקטובר 2014
|הורדה דיגיטלית
|ביג משין
|style="text-align:center;"|<ref name=":0" />
|}

== I Know Places (Taylor's Version) ==
=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2014
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי ראיין טדר
I Wish You Would

I Wish You Would (בעברית: הלוואי והיית) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989.<ref name=":0"></ref> השיר יצא לאור ב-27 באוקטובר 2014, על ידי חברת התקליטים ביג משין רקורדס, ביחד עם שאר שירי האלבום.<ref name=":0"/>

אף על פי שלא יצא כסינגל, הצליח השיר להגיע למקום ה-56 במצעד השירים הדיגיטליים הקנדיים.<ref name=":1"></ref>

== רקע וכתיבה ==
על המשמעות של השיר דיברה סוויפט באחד ממפגשי ה-"1989 Secret Sessions", שם נודע כי:

== הצלחה מסחרית ==
השיר זכה להצלחה מתונה במצעדי הבילבורד כאשר הצליח (מבלי שיצא כסינגל), להיכנס למקום ה-56 במצעד השירים הדיגיטליים הקנדיים.<ref name=":1" /> השיר שהה במצעד במשך שבוע אחד בלבד ולאחר מכן יצא ממנו.<ref name=":1" /> ביוטיוב, צבר קליפ המילים של השיר למעלה ממיליון צפיות.<ref></ref>

כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.<ref></ref>

== ביקורת ==
כלפי השיר הופנו ביקורות חיוביות ומעורבות כאחד, תוך שברולינג סטון הוא דורג במקום ה-166 ברשימת "כל 206 השירים של טיילור סוויפט, לפי דירוג".<ref name=":2"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|62
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|166
|<ref name=":2" />
|-
|BuzzFeed
|167 השירים הטובים ביותר של טיילור סוויפט, לפי דירוג
|63
|<ref></ref>
|-
|Consequence
|214 השירים שג'ק אנטונוף הפיק, מדורגים מהגרועים לטובים ביותר
|89
|<ref></ref>
|-
|NME
|השירים הטובים ביותר של טיילור סוויפט, לפי דירוג
|71
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|80
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|118
|<ref></ref>
|}

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "I Wish You Would" בוצע בסולג'ר פילד בשיקגו, ב-2 ביוני 2023 יחד עם השיר "The Lakes".<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|27 באוקטובר 2014
|הורדה דיגיטלית
|ביג משין
|style="text-align:center;"|<ref name=":0" />
|}

== I Wish You Would (Taylor's Version) ==
=== מיקומי שיא ===

== קישורים חיצוניים ==

== הערות שוליים ==

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים שהופקו על ידי מקס מרטין
קטגוריה:שירים שהופקו על ידי גרג קורסטין
קרחון אקסודוס

קרחון אקסודוס (באנגלית: Exodus Glacier) הוא קרחון תלול בהרי דרווין בארץ אואטס, שבאנטארקטיקה.

פני שטח הקרחון חלקים.

הקרחון ממוקם 2 קילומטרים צפונית-מזרחית להר אליס.

הקרחון זורם מהקצה הצפוני של מישור רמת מידנייט לצד הדרום-מערבי של ארנת איילנד.

== היסטוריה ==
=== מקור השם ===

שמו של הקרחון ניתן לו על ידי משלחת החקר האנטארקטית של אוניברסיטת ויקטוריה של ולינגטון (Victoria University of Wellington Antarctic Expedition), משלחת חקר מטעם אוניברסיטת ויקטוריה, מהעיר ולינגטון שבניו זילנד, אשר חקרה את האזור בעונת המחקר (הקיץ האנטארקטי) 1962–1963

הקרחון נקרא על שמו של עמק אקסודוס הסמוך.

עמק אקסודוס נקרא בשם זה "עמק היציאה" (באנגלית "אקסודוס" משמעה יציאה)- מאחר שהעמק היא הדרך היחידה לירידה מרמת מידנייט.

== לקריאה נוספת ==

<div class="mw-content-ltr">• Jane G. Ferrigno, Kevin M. Foley, Charles Swithinbank, and Richard S. Williams, Jr., [https://pubs.usgs.gov/imap/i-2600-i/pdf/RossI-map2600_pamphlet.pdf Coastal-Change and Glaciological Map of the Ross Island Area, Antarctica: 1962–2005], U.S. Geological Survey Professional Paper</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:4693 קרחון אקסודוס] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/19420 קרחון אקסודוס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=534 קרחון אקסודוס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4407&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אקסודוס] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=4693&fid=antgeo_107 תצלום לוויין של אזור קרחון אקסודוס]
* [http://distancebetween.info/exodus_glacier מחשבון מרחקים - המרחק מקרחון אקסודוס לאתרים סמוכים]

== הערות שוליים ==

אקסודוס
עמק אקסודוס

עמק אקסודוס (באנגלית: Exodus Valley) הוא עמק בהרי דרווין בארץ אואטס, שבאנטארקטיקה.

העמק תלול, ובו מורנה.

העמק יורד לכיוון צפון, החל ממישור רמת מידנייט בין רכס קולוסיאום לקרחון אקסודוס.

== היסטוריה ==
=== מקור השם ===

שמו של העמק ניתן לו על ידי משלחת החקר האנטארקטית של אוניברסיטת ויקטוריה של ולינגטון, משלחת חקר מטעם אוניברסיטת ויקטוריה, מהעיר ולינגטון שבניו זילנד, אשר חקרה את האזור בעונת המחקר (הקיץ האנטארקטי) 1962–1963.

העמק נקרא בשם זה "עמק היציאה" (באנגלית "אקסודוס" משמעה יציאה)- מאחר שהעמק היא הדרך היחידה לירידה מרמת מידנייט.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4694 עמק אקסודוס] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/19421 עמק אקסודוס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=2545 עמק אקסודוס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4408&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR עמק אקסודוס] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/exodus_valley מחשבון מרחקים - המרחק מעמק אקסודוס לאתרים סמוכים]

== הערות שוליים ==

אקסודוס
ליונל אינגימאה

ליונל אינגימאה (; נולד ב-2 בספטמבר 1965) הוא פוליטיקאי ועורך דין נאורי, שכיהן כנשיא נאורו בין 27 באוגוסט 2019 ל-28 בספטמבר 2022.

== קריירה ==
אינגימאה נולד בנאורו, הוא למד משפטים באוסטרליה ועבד בארגון חוץ ממשלתי אוסטרלי. לאחר מכן הוא עבד בסנגוריה הציבורית באיי מרשל ומשם עבר לעבוד כמרצה למשפטים באוניברסיטת דרום האוקיינוס השקט.

אינגימאה ניסה להיבחר לפרלמנט הנאורי בשנת 2013 אך כשל לבניסיונו זה. לאחר הבחירות הוא הצטרף לממשלתו של הנשיא המכהן, בארון ואקה, כמזכיר בתחום המשפטים.

בבחירות שהתקיימו לפרלמנט בשנת 2016 נבחר אינגימאה בהצלחה ומונה לסגן שר הצדק והגבולות תחת דייוויד אדנג. הוא נבחר מחדש בשנת 2019 לפרלמנט, בבחירות בהן הנשיא המכהן, בארון ואקה, הפסיד את כיסאו. הפרלמנט בחר את אינגימאה להיות נשיא נאורו החדש ברוב מוחלט של 12:6.

בעקבות הבחירות לנשיאות שנערכו ב-28 בספטמבר 2022, הוחלף אינגימאה על ידי ראס קון , ומונה לסגן יו"ר הפרלמנט של נאורו.

== קישורים חיצוניים ==

== הערות שוליים ==

קטגוריה:נשיאי נאורו
קטגוריה:שרי משפטים
קטגוריה:ילידי 1965
נונאטאק מייסון

נונאטאק מייסון (באנגלית: Mason Nunatak) הוא נונאטאק הממוקם בקצה הצפון-מערבי של גבעות מטאוריט בהרי דרווין, בארץ אואטס, שבאנטארקטיקה.

אורכו של הנונאטאק 2 קילומטרים.

== היסטוריה ==
=== מקור השם ===

הנונאטאק נקרא על שמו של בריאן הרולד מייסון (Brian Harold Mason), מינרולוג במכון סמית'סוניאן, בוושינגטון בירת ארצות הברית, שבדק וסיווג מטאוריטים שנאספו על ידי משלחות הסקר הקרקעיות, של התוכנית האנטארקטית של ארצות הברית, בפיקודו של וו. א. קסידי (W.A. Cassidy), במשך שבע עונות מחקר (קיצים אנטארקטיים) החל מעונת המחקר - הקיץ 1977–1978, ועד עונת הקיץ 1983–1984.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:18166 נונאטאק מייסון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=136200 נונאטאק מייסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=17520&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק מייסון] באתר הגאזט האנטארקטי המשווה SCAR של ממשלת אוסטרליה

== הערות שוליים ==

מייסון
חרדון אדום ראש

חרדון אדום ראש (שם מדעי: Agama agama) הוא מין של חרדון החי ברחבי אפריקה שמדרום לסהרה באזורי סוואנה ומקומות פתוחים.
== מאפיינים ==
חרדון זה מגיע לאורך ממוצע של 13 עד 30 סנטימטרים, כשהזכרים יותר ארוכים מהנקבות וגם מפוארים יותר, והוא מזכיר את המין חרדון מוואנזה החי באותם אזורים. צבע החרדון הזכר הוא כחול עם עורף, גרון וראש כתומים-אדומים, הגב בעל גוני כחולים-כהים והזנב מפוספס בפסים דקים שחורים והגוף מנוקד בלבן. הנקבות חיוורות יותר בצבע אפור, אך בעלי כתם כתום על כתפיהם. הרגליים של החרדון ארוכות ומסייעות לו לנוע במהירות כדי להתחמק מאויבים.

החרדונים הם ציידי חרקים מוצלחים אשר חוטפים את טרפם במהירות בתנועות חדות והם בעלי לשון דביקה מעט בקצוות. לעיתים הם מגוונים גם בזוחלים קטנים יותר, דו-חיים ובצמחים שונים.

החרדונים טריטוריאליים מאוד והזכרים נלחמים בתוקפנות ביריבים על שטח ונקבות, אשר לרוב נמצאים ליד זכר היושב על סלעים גבוהים וחמימים יחסית. הנקבות מטילות בחול או בקרקע לחה תטולה של 5 עד 7 ביצים הבוקעות כעבור 8 עד 10 שבועות בממוצע. הצעירים הבוקעים לרוב מטפסים על עצים או סלעים כדי להסתוות, אך רבים מהם נאכלים בידי טורפים שונים.

===תת-מינים===
* Agama agama africana
* Agama agama boensis
* Agama agama mucosoensis

בעבר סיווגו תת-מין נוסף - Agama agama savattieri, הנחשב כיום לחלק מתת-המין Agama agama africana.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:חרדוניים
קטגוריה:טנזניה: זוחלים
קטגוריה:זוחלים בסוואנה האפריקנית
קטגוריה:בעלי חיים שתוארו ב-1758
ארני סאבלה

ארני (ארנסט) סאבלה (באנגלית: Ernest Sabella; נולד ב-19 בספטמבר 1949) הוא שחקן תיאטרון וקולנוע אמריקאי. הוא ידוע בעיקר בדיבובו של פומבה מסרטי מלך האריות, כמעט בכל הסרטים והסדרות. שיחק את מר דונלד טווינקסטי בקרובים רחוקים מאוד, את לאון קארוסי בהצלצול הגואל והופיע במספר מחזות בתיאטראות ברודוויי.

==ביוגרפיה==
סאבלה נולד בספטמבר 1949 בוסטצ'סטר, ניו יורק ולמד אמנות תיאטרון באוניברסיטת מיאמי כשתוך כדי לימודיו הופיע בתיאטרון "Jerry Herman Ring Theatre" בתפקידים קטנים.

הוא החל את משחקו ב-1976 במחזה המוזיקלי "The Robber Bridegroom". כמו כן השתתף במחזות "Little Johnny Jones" מ-1982, ברנשים וחתיכות מ-1992, דבר מצחיק קרה לי בדרך לפורום מ-1996, איש למנשה מ-2002 וצ'ריטי המתוקה מ-2005.

הופיע לראשונה בטלוויזיה בסדרה Broadway on Showtime מ-1980 ובמשך השנים הופיע בעשרות סדרות וסרטים. מתפקידיו הידועים הוא פומבה ממלך האריות של 1994 ובמרבית בסרטי ההמשך שלו, קאר סלמיאן מחידון האשליות מאותה שנה, אלדו הופר ב-"In & Out" ומאורי מהצילו! עכבר בבית!, שניהם מ-1997 ולואו דונטלי בסדרה "It's Your Move" מ-1984 עד 1985. השתתף גם בהופעות קטנות שונים כמו בנשואים פלוס, סיינפלד, חופשי על הבר, עולם אחר וסאטרדיי נייט לייב, בו שר את האקונה מטטה, לצד שותפו למשחק נייתן ליין.

הוא נשוי מאז 1999 לשריל, כשנפגשו לראשונה מאחורי הקלעים של המחזמר דבר מצחיק קרה לי בדרך לפורום מ-1996. אשתו עובדת כמתכנתת מחשבים בעיר מגוריהם.

==פילמוגרפיה==
===סרטים===
* עיר לוהטת - 1984
* קשוחים שכאלה - 1986
* ליל האימה 2 - 1988
* מלך האריות - 1994
* חידון האשליות - 1994
* In & Out - 1997
* הצילו! עכבר בבית! - 1997
* מלך האריות 2: מלכות סימבה - 1998
* אבודים בניו יורק - 1999
* מלך האריות 3: האקונה מאטאטה - 2004
* משמר האריות - השאגה חוזרת - 2015

===סדרות טלוויזיה===
* קגני ולייסי - 1982-1984
* נוטס לנדינג - 1983-1984
* בלוז לכחולי המדים - 1983-1987
* פאנקי השובבה - 1984
* It's Your Move - 1984-1985
* קרובים רחוקים מאוד - 1986-1987
* A Fine Romance - 1989
* הצלצול הגואל - 1991
* טימון ופומבה - 1995-1999
* הפרקליטים - 1991-2001
* בית העכבר - 2001-2002
* משמר האריות - 2016-2019

==קישורים חיצוניים==

קטגוריה:בוגרי אוניברסיטת מיאמי
קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:אמריקאים שנולדו ב-1949
אדריאן מנגלארד

אדריאן מנגלארד (בצרפתית: Adrien Manglard; 10 במרץ 1695 – 1 באוגוסט 1760) היה צייר צרפתי.

== ביוגרפיה ==
מנגלארד נולד ב-10 במרץ 1695 בעיר ליון. הוא הוכשר על ידי מאסטר הולנדי. הוא עבר לרומא בשנת 1715, שם בילה את שארית חייו וקריירה. הוא נפטר ברומא בשנת 1760. אדריאן מנגלארד היה אדונו של קלוד ז'וזף ורנה.<ref name="Oxford"></ref><ref name="RKD"></ref><ref name="Maddalo"></ref><ref name="Treccani 1"></ref><ref name="London Council"></ref>

[[המוזיאון לאמנות יפה (בודפשט)]]
[[המוזיאון לתולדות האמנות (וינה)]]

==קישורים חיצוניים==

* [https://www.wga.hu/frames-e.html?/bio/m/manglard/biograph.html Web Gallery of Art]
* [https://www.wga.hu/frames-e.html?/html/m/manglard/index.html Web Gallery of Art (גלריה)]
* [https://www.oxfordartonline.com/groveart/view/10.1093/gao/9781884446054.001.0001/oao-9781884446054-e-7000053792 Oxford Art Online]
* [https://rkd.nl/en/explore/artists/record?query=manglard&start=0 RKD]
* [https://www.britishmuseum.org/collection/term/BIOG37030 British Museum]
* [https://artsandculture.google.com/entity/adrien-manglard/m0vnpww7?hl=en Google Arts & Culture]

==הערות שוליים==

קטגוריה:ציירים צרפתים
קטגוריה:ילידי 1695
קטגוריה:נפטרים ב-1760
אוניברסיטת טסמניה

אוניברסיטת טסמניה (באנגלית: University of Tasmania) היא אוניברסיטה ציבורית אוסטרלית, הממוקמת בשלושה קמפוסים (הובארט, לונסטון ובורני) במדינת טסמניה, שנוסדה בשנת 1846, והיא הרביעית באוסטרליה.

נכון ל-2020, לומדים באוניברסיטה כ-34,000 סטודנטים. אוניברסיטת טסמניה מעורבת בארגונים איגוד אוניברסיטאות חבר העמים הבריטי ואסטרונומי אוסטרליה.

האוניברסיטה פועלת בשיתוף פעולה עם בית החולים רויאל הובארט.

אוניברסיטת טסמניה נוסדה כמכללה קתולית בשנת 1846 והפכה לאוניברסיטה בינואר 1890. התארים הראשונים הוענקו ביוני של אותה השנה. בשנת 1949 הוענקו לראשונה תארים שלישיים.

== דירוג אקדמי ==
* דירוג אוניברסיטאות בעולם של Times Higher Education (שנת 2020): מיקום 251–300
* דירוג QS (שנת 2020): מיקום 287
* דירוג שנגחאי (שנת 2019): מיקום 201–300

==קישורים חיצוניים==

* 

קטגוריה:אוסטרליה: אוניברסיטאות ומכללות
קטגוריה:טסמניה